Razvojna agencija TINTL

Antuna Gustava Matoša 2

32249 Tovarnik

KLASA: 008-01/24-01/02

URBROJ: 2196-28-01-02-24-01

Tovarnik, 18. siječnja 2024. godine

Predmet: Razvojna agencija TINTL, izvješće o radu

**IZVJEŠĆE O RADU RAZVOJNE AGENCIJE TINTL ZA 2023. GODINU**

Razvojna agencija TINTL (u daljnjem tekstu Agencija) osnovana je 2018. godine na temelju Sporazuma o osnivanju Razvojne agencije TINTL uz prethodnu suglasnost Općinskog vijeća Općine Tovarnik, Općinskog vijeća Općine Tompojevci, Općinskog vijeća Općine Lovas, Općinskog vijeća Općine Stari Jankovci, Gradskog vijeća Grada Iloka. Vlasnici i osnivači Agencije su Općina Tovarnik, Općina Tompojevci, Općina Lovas, Općina Stari Jankovci i Grad Ilok u jednakim udjelima. Sjedište Agencije je u Tovarniku, Antuna Gustava Matoša 2.

Djelokrug rada Agencije je:

* Izrada programa i projekata za urbanu i ruralnu sredinu,
* Stvaranje lokalnih mreža,
* Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice),
* Potpora razvojnim programima uključujući i javno – privatna partnerstva, direktne investicije, joint – venture inicijative,
* Suradnja sa financijskim institucijama,
* Privlačenje direktnih stranih investicija (FDI – foreign direct investment),
* Izgrađivanje institucionalnih kapaciteta,
* Pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr.,
* Ispitivanje tržišta i javnog mijenja,
* Izrada studije izvedivosti, poslovnih planova i investicijskih elaborata,
* Pružanje tehničke i savjetodavne pomoći programa,
* Provođenje specijalističkih edukativnih programa,
* Promidžba,
* Izrada i ažuriranje strateških planova.

Misija Agencije je promicati održivi razvoj, unaprijediti uvjete za cjeloviti razvoj ruralnog područja TINTL-a, poboljšati kvalitetu življenja i doprinositi očuvanju/stvaranju novih radnih mjesta u ruralnim krajevima, djelovati na privlačenju domaćih i stranih investicija, ostvariti nove i poboljšati postojeće kontakte osnivača s međunarodnim institucijama i organizacijama, pomagati fizičkim i pravnim osobama s područja jedinica lokalne samouprave osnivača u uvjetima globalnog i europskog tržišta.

Vizija Agencije je postati značajna razvojna agencija na području Vukovarsko-srijemske županije sa ciljem gospodarskog, poduzetničkog i društvenog razvoja na području jedinica lokalnih samouprava osnivača.

U planu rada za 2023. godinu istaknute su slijedeće aktivnosti: izrada projektnih prijedloga za financiranje kroz fondove EU; promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice); stvaranje lokalnih mreža; pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr.; izrada studije izvedivosti, poslovnih planova i investicijskih elaborata.

**Priprema i provedba razvojnih projekata** jedna je od značajnijih aktivnosti Agencije i predstavlja važan instrument poticanja regionalnog, društvenog i gospodarskog razvoja. Tijekom 2023. godine Agencija je maksimalno koristila svoje resurse kako bi osigurala što više sredstava iz EU fondova, posebice u području poticanja razvoja poduzetništva i investicijske klime te razvoja ruralnog područja TINTL-a.

Održavali su redovni radni sastanci sa predstavnicima JLS osnivača kako bi se utvrdile potrebe tih JLS.

Tijekom 2023. Agencija je izradila i prijavila ukupno 117 projekata. Ukupna vrijednost prijavljenih projekata iznosi 11.941.871,61 EUR. U ukupnom broju nalaze se prijave projekata za JLS osnivače, lokalne udruge, poduzetnike i gospodarstvenike.

Tijekom 2023. godine odobreno je i ugovoreno 60 projekata. Ukupna vrijednosti projekata u provedbi u 2023. godini iznosila je 5.212.294,28 €. Većina prethodno spomenutih projekata je uspješno provedena u cijelosti, čime su ostvareni planirani ciljevi i rezultati. Međutim, neki od tih projekata još uvijek su u fazi provedbe, gdje se sustavno radi na ostvarivanju zacrtanih ciljeva. Posebno je važno napomenuti da postoje i projekti koji su napisani tijekom 2023. godine, ali se trenutno nalaze u fazi čekanja rezultata.

**Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice):** tijekom 2023. godine realizirano je sudjelovanje na raznim lokalnim i regionalnim sajmovima, edukativno-informativnim radionicama na poziv organizatora, danima EU fondova, lokalnim i regionalnim manifestacijama.

Agencija je tijekom 2023. godine, a koliko su to prilike dozvoljavale, nastavila njegovati dobre odnose sa ostalim partnerskim organizacijama unutar i izvan granica Republike Hrvatske. Također, osim izrade, prijave i provedbe projekata Agencija je intenzivno radila i na samom rješavanju problema međuopćinske suradnje zastupajući interese osnivača, ali i provodila brojne aktivnosti u suradnji s jedinicama lokalne samouprave. Osim za općine i grad, Agencija prati i rad gospodarstvenika i poljoprivrednika, izrađuje projekte za gospodarstvenike, redovno obavještava gospodarstvenike o natječajima te organizira radionice za gospodarstvenike. Osim prijava na natječaje, TINTL je izrađivao i poslovne planove i investicijske projekte za gospodarstvenike i poljoprivrednike.

Osim prijave i provedbe projekata djelatnici Agencije su sudjelovali i u pripremi dokumentacije te provedbi postupaka jednostavnih nabava te sve potrebne ostale dokumentacije za prijavu projekata na natječajima, kao i obavljanja ostalih zadataka po nalogu ravnatelja. Zajedničkim djelovanjem uspjeli smo osigurati da općine Tovarnik, Tompojevci i Lovas postanu dio Urbanog područja Grada Vukovara te da sudjeluju u ITU mehanizmu Grada Vukovara, kao i da Općina Stari Jankovci postane dio Urbanog područja Grada Vinkovaca i sudjeluje u ITU mehanizmu Grada Vinkovaca.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ravnatelj Razvojne agencije TINTL,

Albert Varga